ร่างขอบเขตของงาน (Terms of Reference :TOR)

โครงการจัดตั้งศูนย์ข้อมูลโครงการพัฒนาตามแนวพระราชดำริ 
...............................
๑.  ความเป็นมาของโครงการ
               อำเภอระโนดได้จัดทำโครงการส่งเสริมการเกษตรแบบพอเพียงตามแนวพระราชดำริ โดยดำเนินการในพื้นที่ ๑๒ ไร่ ๒ งาน ภายในโรงเรียนระโนดวิทยา ตั้งอยู่ ณ หมู่ที่ ๓ ตำบลระโนด  อำเภอระโนด จังหวัดสงขลา ซึ่งการดำเนินการดังกล่าวก่อให้เกิดการเรียนรู้โครงการอันเน่าองมาจากพระราชดำริตามวิถีชีวิตแบบเศรษฐกิจพอเพียง โดยมีกลุ่มเป้าหมายเป็นนักเรียนที่เรียน วิชาเกษตรกรรม ได้มีกิจกรรมการเกษตรทุกคน ประกอบกับกรมการปกครอง กระทรวงมหาดไทย  กำหนดให้ขยายผลโครงการอันเนื่องมาจากพระราชดำริเป็นนโยบายเน้นหนัก โดยได้ดำเนินการจัดตั้งศูนย์เรียนรู้โครงการอันเนื่องมาจากรพราชดำริในระดับอำเภออย่างน้อยอำเภอละ 1 แห่ง เพื่อดำเนินการถ่ายทอดองค์ความรู้ ข้อมูล รวบรวมหนังสือ สื่อประชาสัมพันธ์ สถานที่อบรม ฯลฯ ให้ส่วนราชการ ประชาชนไปได้ทัศนศึกษา ดูงาน เพื่อให้สามารถขับเคลื่อนขยายผลโครงการอันเนื่องมาจากพระราชดำริให้มีผลเป็นรูปธรรมที่แท้จริง 
               วงเงินงบประมาณทั้งสิ้น  ๔,๕๐๐,๐๐๐.- บาท (เงินสี่ล้านห้าแสนบาทถ้วน)
๒. วัตถุประสงค์ของโครงการ
                จ้างเหมางานโครงการก่อสร้างคสล. ๒ หลัง พร้อมรั้วลวดหนาม  จำนวน ๑ โครงการ ภายในโรงเรียนระโนดวิทยา  ตำบลระโนด  อำเภอระโนด  จังหวัดสงขลา                       

๓. คุณสมบัติของผู้มีสิทธิเสนอราคา
                                                                                                                      
      เพื่อให้การดำเนินการเป็นไปตามวัตถุประสงค์   จึงกำหนดคุณสมบัติของผู้มีสิทธิเสนอราคา ดังต่อไปนี้


๓.๑ผู้มีสิทธิเสนอราคาต้องเป็นผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์


๓.๒ผู้มีสิทธิเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและ ได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ


๓.๓ผู้มีสิทธิเสนอราคาต้องไม่เป็นผู้มีผลประโยชน์ร่วมกันกับผู้มีสิทธิเสนอราคารายอื่น และ/หรือต้อง
ไม่เป็นผู้มีผลประโยชน์ร่วมกันระหว่างผู้มีสิทธิเสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๘


๓.๔ผู้มีสิทธิเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้มีสิทธิเสนอราคาไม่มีคำสั่งให้สละสิทธิ์และความคุ้มกันเช่นว่านั้น

      ๓.๕ผู้มีสิทธิเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยวิธีการทางอิเล็กทรอนิกส์  หรือผลงานอาคาร คสล. ในวงเงินไม่น้อยกว่า ๒,๒๕๐,๐๐๐.-บาท (เงินสองล้านสองแสนห้าหมื่นบาทถ้วน) และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่จังหวัดเชื่อถือ  
                                                                                                       /๔.รูปรายการ................ 
- ๒ -
๔. รูปรายการ หรือคุณลักษณะเฉพาะ

โครงการก่อสร้างอาคาร คสล.จำนวน ๒ หลัง พร้อมระบบประปา ระบบไฟฟ้า และงานภูมิทัศน์ รายละเอียดตามแบบแปลนที่ปรับปรุงจาก สนง.โยธาธิการและผังเมือง จังหวัดแม่ฮ่องสอน และก่อสร้างลวดหนามด้านหน้าและด้านข้างแปลงเรียนรู้เศรษฐกิจพอเพียง ระยะทาง ๒๕๐ เมตร ภายในโรงเรียนระโนดวิทยา หมู่ที่ ๓ ตำบลระโนด อำเภอระโนด จังหวัดสงขลา 
๕. ระยะเวลาดำเนินการก่อสร้างและส่งมอบงาน
         























































































































ภายในระยะเวลาก่อสร้างไม่เกิน  ๒๑๐ วัน นับถัดจากวันลงนามในสัญญาจ้าง 
๖. ระยะเวลาส่งมอบงานและการจ่ายเงินค่าจ้าง
        ภายในระยะเวลา ๒๑๐  วัน  นับถัดจากวันลงนามในสัญญาจ้าง โดยส่งมอบงานเป็นงวด จำนวน ๖ งวด ดังนี้

งวดที่ ๑ จ่ายเงิน  ๑๕ เปอร์เซ็นต์ของสัญญา เมื่อผู้รับจ้างดำเนินการแล้วเสร็จดังนี้

- งานปักผัง หาศูนย์กลางเสาเข็ม ตอกเสาเข็ม แล้วเสร็จทั้งหมด

- งานเทฐานราก คานคอดิน บันไดขึ้นชั้น ๒  และหล่อเสารับพื้นชั้น ๒ แล้วเสร็จทั้งหมด

- งานเทพื้นชั้นล่างแล้วเสร็จทั้งหมด

 ภายในกำหนด ๔๐ วัน


งวดที่ ๒ จ่ายเงิน ๒๐ เปอร์เซ็นต์ของสัญญา เมื่อผู้รับจ้างดำเนินการแล้วเสร็จดังนี้

- งานหล่อคานชั้น ๒ เทพื้นชั้น ๒ แล้วเสร็จทั้งหมด

- งานหล่อเสารับโครงหลังคา งานมุงกระเบื้องหลังคา แล้วเสร็จทั้งหมด


- งานโครงหลังคา งานมุงกระเบื้องหลังคา แล้วเสร็จทั้งหมด

ภายในกำหนด ๔๐วัน


งวดที่ ๓ จ่ายเงิน ๑๕ เปอร์เซ็นต์ของสัญญา เมื่อผู้รับจ้างดำเนินการแล้วเสร็จดังนี้

- งานติดตั้งวงกบ งานก่ออิฐผนังชั้นล่าง แล้วเสร็จทั้งหมด

- งานก่ออิฐผนังชั้น ๒ ติดตั้งวงประตู หน้าต่าง แล้วเสร็จทั้งหมด

- งานฉาบปูนแล้วเสร็จทั้งหมด

- งานระบบไฟฟ้า ระบบประปา ในส่วนระบบท่อฝังในผนัง แล้วเสร็จทั้งหมด

ภายในกำหนด ๔๐ วัน

งวดที่ ๔ จ่ายเงิน ๑๕ เปอร์เซ็นต์ของสัญญา เมื่อผู้รับจ้างดำเนินการแล้วเสร็จดังนี้

- งานปูพื้นและตกแต่ง แล้วเสร็จทั้งหมด

- งานปูผนังและตกแต่ง แล้วเสร็จทั้งหมด

- งานติดตั้งพื้นเวที ฝ้าเพดาน แล้วเสร็จทั้งหมด

- งานระบบไฟฟ้า พัดลม และระบบประปา ระบบสุขาภิบาลแล้วเสร็จทั้งหมด

ภายในกำหนด ๓๐  วัน

งวดที่ ๕  จ่ายเงิน ๑๐ เปอร์เซ็นต์ของสัญญา เมื่อผู้รับจ้างดำเนินการแล้วเสร็จดังนี้
                                                                                                / งานปรับปรุง..........
- ๓ –


- งานปรับปรุงภูมิทัศน์ และรั้วลวดหนาม แล้วเสร็จทั้งหมด

- งานติดตั้งราวบันได แล้วเสร็จทั้งหมด

ภายในกำหนด ๓๐ วัน

งวดที่ ๖ (งวดสุดท้าย) จ่ายเงิน ๒๐ เปอร์เซ็นต์ของสัญญา เมื่อผู้รับจ้างดำเนินการแล้วเสร็จดังนี้
-งานทาสีแล้วเสร็จทั้งหมด
-งานติดตั้งครุภัณฑ์พร้อมทดสอบระบบและแนะนำเจ้าหน้าที่ผู้รับผิดชอบอาคารแล้วเสร็จทั้งหมด
-ปรับพื้นที่โดยรอบและทำความสะอาดพื้นที่แล้วเสร็จทั้งหมด
ภายในกำหนด  ๓๐  วัน
๗.  วงเงินในการจัดหา
เงินงบประมาณโครงการ    ๔,๕๐๐,๐๐๐.-บาท  
เงินราคากลางโครงการ     ๔,๕๐๐,๐๐๐.-บาท
๘. สถานที่ติดต่อเพื่อขอทราบข้อมูลเพิ่มเติม และส่งข้อเสนอแนะวิจารณ์ หรือแสดงความคิดเห็น

ประชาชนผู้สนใจ  สามารถวิจารณ์เสนอข้อคิดเห็น หรือข้อเสนอแนะเกี่ยวกับร่างขอบเขตของงานนี้เป็นลายลักษณ์อักษร   โดยไปรษณีย์ตอบรับด่วนพิเศษ (EMS) ส่งไปที่  ที่ทำการปกครองอำเภอระโนด   ตำบลระโนด  อำเภอระโนด จังหวัดสงขลา ๙๐๑๔๐ โทรศัพท์ ๐-๗๔๓๙-๓๐๔๒  หมายเลขโทรสาร๐-๗๔๓๙-๓๐๔๒ หรือเว็บไซต์ของที่ทำการปกครองอำเภอระโนด www.ranot-sk.go.th, www.songkhladopa.go.th โดยเปิดเผยตัว พร้อมระบุชื่อ ที่อยู่ หมายเลขโทรศัพท์ ที่สามารถติดต่อได้

ประธานคณะกรรมการ

   (นายคณาพจน์  ทองเสน)









